விதத்திலும் அமைந்திருந்தது. ஜெர்மனி தனது நிலப்பகுதியில் பலவற்றை இழந்தது. ஆயுதக் குறைப்பு நடவடிக்கைகளும் மேற்கொள்ளப்பட்டன. போர் இழப்பீட்டுத்தொகை பலமடங்கு நிர்ணயிக்கப்பட்டது. உலகப் போருக்கு ஜெர்மனியே காரணம் என்றும் கூறப்பட்டது. இதனால் , ஜெர்மானியரின் உணர்வுகள் பெரிதும் புண்பட்டன. வெர்சேல்ஸ் உடன்படிக்கையில் கையெழுத்திடுவதையே ஜெர்மனியின் ஒரு பிரிவினர் கடுமையாக எதிர்த்தனர். 1920 மார்ச் திங்களில் , டாக்டர் காப் என்பவரது தலைமையில் அரச ஆதரவாளர்கள் கிளர்ச்சியில் ஈடுபட்டனர். ஆனால் , இக்கிளர்ச்சி தோல்வியில் முடிந்தது.